ข้อใดเป็นผลข้างเคียงจากการใช้ยาลิฟิทีกลาส ต่อระบบประสาท
ก. มีภาวะไซนัสอักเสบ
ข. ปวดศีรษะ
ค. ตาแดง
ง. คันตา
คำตอบที่ถูกต้องได้แก่ ข.  เพราะว่า เพราะ ปวดศีรษะ เป็นผลข้างเคียงจากการใช้ยาลิฟิทีกลาส ต่อระบบประสาท

ยาลิฟิทีกลาส (Lifitegrast) เป็นยารักษาและบรรเทาอาการตาแห้ง, แก้วตาแห้ง และอักเสบ (Keratoconjunctivitis) สูตรโมเลกุลคือ C29H24Cl2N2O7S ลักษณะของตัวยานี้เป็นผงสีขาวซึ่งต้องนำมาผ่านกระบวนการผลิตทางเภสัชกรรมแบบปราศจากเชื้อจนได้รูปแบบเป็นยาหยอดตาที่มีความเข้มข้น 5%

ยาลิฟิทีกลาส มีค่าความเป็นกรด-ด่าง (PH) อยู่ที่ 7.0– 8.0, ความเข้มข้นในสารละลายของสูตรตำรับช่วยให้เกิดแรงตึงผิวที่ใกล้เคียงกับของเหลวภายในตา (Isotonic) จึงช่วยลดอาการระคายเคืองของตาขณะที่หยอดยานี้ โดยทั่วไป การหยอดตาด้วยยาลิฟิทีกลาสวันละ 2 ครั้ง จะทำให้อาการตาแห้งดีขึ้นตามลำดับ แต่หลังการใช้ยาผู้ป่วยบางรายอาจมีอาการตาพร่าเล็กน้อย อาจมีอาการ ตาแดง หรือรู้สึกระคายเคืองตา ห้ามหยอดยาลิฟิทีกลาสขณะใส่คอนแทคเลนส์ แนะนำให้หยอดยาลิฟิทีกลาสแล้ว 15 นาทีจึงกลับมาใส่คอนแทคเลนส์ได้

ยาลิฟิทีกลาสได้ผ่านการยอมรับจากคณะกรรมการอาหารและยาของต่างประเทศในปี ค.ศ.2016 (พ.ศ.2559) และเริ่มวางจำหน่ายที่ประเทศแคนาดาในปี ค.ศ.2018 (พ.ศ.2561) ภายใต้ชื่อการค้าว่า Xiidra ด้วยเป็นยาใหม่จึงยังไม่มีจำหน่ายในประเทศและอาจต้องรอการนำเข้าในภายหลัง

ยาลิฟิทีกลาส สามารถก่อให้เกิด ผล/อาการไม่พึงประสงค์จากการใช้ยา (ผลข้างเคียง/อาการข้างเคียง)ต่อระบบอวัยวะต่างๆ ของร่างกาย เช่น
- ผลต่อตา: เช่น ระคายเคืองตา ตาพร่า ตาแดง น้ำตาไหลมากขึ้น มีขี้ตามาก รู้สึกไม่สบายในตา คันตา
- ผลต่อระบบประสาท: เช่น ปวดศีรษะ/ปวดหัว
- ผลต่อระบบทางเดินหายใจ: เช่น อาจทำให้มีภาวะไซนัสอักเสบ

อนึ่ง: อาการข้างเคียงต่างๆ ดังกล่าวจะหายไปเอง เมื่อหยุดใช้ยานี้
จักษุวิทยา (จักษุวิทยา) - Ophthalmology,เภสัชวิทยา Pharmacology